recursal/SuperWikiNEXT-32B huggingface dataset:
**பி. சங்கர்** (*P. Shankar*) என்பவர் ஓர் இந்திய ஆட்சிப் பணி அதிகாரி ஆவார். 1966-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

அரசுப் பணிகள்
-------------

1966 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். பல்வேறு முக்கிய துறைகளில் பணியாற்றிய இவர் தமிழக அரசின் தலைமைச் செயலாளராக இருந்த ஏ.பி.முத்துசாமி பணி ஓய்வு பெற்றதை அடுத்து, தமிழகத்தின் 33-வது தலைமைச் செயலாளராக 1 சூன் 2001 அன்று பொறுப்பேற்றார். 2001-ம் ஆண்டு சூன் 10-ம் தேதி இந்திய ஒன்றியத்தின் திட்டக்குழுச் செயலாளராக பணியிட மாற்றம் செய்யப்பட்டார்.அதன் பின்பு மத்திய ஊழல் கண்காணிப்பு ஆணையராக நியமிக்கப்பட்டார்.

மேற்கோள்கள்
-----------

1. ↑   *P Shankar Appointed Chief Secy To Tamil Nadu*. Business Standard. January 28 2013. .
2. ↑   *P Shankar is new CVC*. Times of India. Sep 4,2002. .
3. ↑   *P Shankar will be the new CVC*. Rediffmail. Sep 4,2002. .
4. ↑   *P Shankar Is Dhi Secretary*. Business Standard. January 27 2013. .

வெளி இணைப்புகள்
---------------

* Indian Administrative Service, Tamilnadu - Retired Officers List
[*தொடர்பிழந்த இணைப்பு*]
**தசங்லு புல்** (*Dasanglu Pul*) இந்தியாவைச் சேர்ந்த ஓர் அரசியல்வாதியாவார். அருணாச்சலப் பிரதேச மாநிலத்தில் பாரதிய சனதா கட்சியின் உறுப்பினராக இவர் செயல்பட்டார். 2016 ஆம் ஆண்டு நடைபெற்ற அருணாச்சலப் பிரதேச சட்டப்பேரவை தேர்தலில் அயுலியாங்கு சட்டமன்றத் தொகுதியில் போட்டியிட்டு வெற்றி பெற்ற தசங்லு புல் அருணாச்சலப் பிரதேச சட்டமன்ற உறுப்பினராகப் பணிபுரிந்தார். அருணாச்சலப் பிரதேச மாநிலத்தின் எட்டாவது முதலமைச்சாரான கலிகோ புல்லின் மனைவியாக தசங்லு புல் அறியப்படுகிறார். 2023 ஆம் ஆண்டு ஏப்ரல் மாதம் 26 ஆம் தேதியன்று குவகாத்தி உயர் நீதிமன்றம் 2019 ஆம் ஆண்டு நடைபெற்ற அருணாச்சலப் பிரதேச சட்டப் பேரவைத் தேர்தலில் தசங்லு புல்லின் தேர்தல் பிரமாணப் பத்திரத்தில் உள்ள தகவல்கள் முழுமையாக இல்லாமல் மறைக்கப்பட்டிருந்த காரணத்தால் இவரது தேர்தல் வெற்றி செல்லாது என அறிவித்தது.

மேற்கோள்கள்
-----------

1. ↑  BJP’s Dasanglu Pul wins Anjaw assembly seat in Arunachal Pradesh
2. ↑  Dasanglu Pul wins Hayuliang bypoll
[*தொடர்பிழந்த இணைப்பு*]
3. ↑  PM thanks people for 'continued faith'
4. ↑  BJP fields ex-CM Dasanglu Pul's widow for Arunachal bypoll
5. ↑  Tuki greets Narayansamy,Dasanglu on their victory
6. ↑  "HC declares BJP Arunachal MLA’s election null & void for concealing info" (in en). 2023-04-26. .
**சிவ் தாஸ் மீனா** (*Shiv Das Meena*) என்பவர் இந்திய ஆட்சிப் பணி அதிகாரி ஆவார்.

இளமையும் கல்வியும்
------------------

சிவ் தாஸ் மீனா இராசத்தான் மாநிலத்தினைச் சேர்ந்தவர். இவர் செய்ப்பூரில் உள்ள மாளவியா மண்டலப் பொறியியல் கல்லூரியில் இளநிலை பொறியியல் பட்டமும் பின்னர் முதுநிலை பொறியியல் பட்டமும் பெற்றுள்ளார். இந்திய அரசு நடத்தும் குடிமைப்பணித் தேர்வில் தேர்ச்சிபெற்ற மீனா, 1989ஆம் ஆண்டு தமிழ்நாட்டில் இந்திய ஆட்சிப் பணி அதிகாரியாகப் பதவியேற்றார்.

ஆட்சிப் பணியில்
---------------

சிவ் தாஸ் மீனா 1989ஆம் ஆண்டு காஞ்சிபுரம் மாவட்ட துணை ஆட்சியராக ஆகத்து 21-ல் பயிற்சியினைத் துவங்கினார். கோவில்பட்டி, கோயம்புத்தூர் உதவி ஆட்சியர் மற்றும் கூடுதல் ஆட்சியராகப் பதவி வகித்த பின்னர் 1998ஆம் ஆண்டு நாகப்பட்டின மாவட்ட ஆட்சியராகப் பதவியேற்றார். சுமார் 33ஆண்டுக்கால ஆட்சிப் பணியில் மருத்துவப் பணிகள் இயக்குநர், வேளான் துறை ஆணையர், வணிகவரித் துறை ஆணையர், சென்னை பெருநகர் வளர்ச்சி குழும நிர்வாக இயக்குநர், கூட்டுறவுத்துறை உள்ளிட்ட முக்கியத்துறைகளின் பொறுப்புகளை வகித்துள்ளார். 2011-ல் சிறப்புத் திட்டச் செயலாக்க துறையின் செயலாளராகப் பணியாற்றிய இவர், சிதம்பரம் அண்ணாமலைப் பல்கலைக்கழக நிர்வாக அதிகாரியாக நியமிக்கப்பட்டார். பொதுத்துறை செயலாளராகப் பணியாற்றிய மீனா, 2021 முதல் நகராட்சி நிர்வாகம் மற்றும் குடிநீர் வழங்கல் துறையின் செயலாளராப் பணியாற்றி வருகிறார். தமிழக அரசின் தலைமைச் செயலாளராக இருந்த வெ. இறையன்பு, பணி ஓய்வு பெறுவதை அடுத்து, தமிழகத்தின் 49-வது தலைமைச் செயலாளராக நியமிக்கப்பட்டுள்ளார்.

மேற்கோள்கள்
-----------

1. ↑  "யார் இந்த சிவதாஸ் மீனா IAS... இறையன்பு இடத்தை நிரப்புவாரா? ஸ்டாலின் கணக்கு!" (in ta). .
2. ↑  "புதியவர்கள்" (in தமிழ்). *தின மலர்* (தஞ்சாவூர்: மலர்) (296): p. 01 & 05. 29.06.2023.
3. ↑
4. ↑   *தமிழகத்தின் புதிய தலைமைச் செயலாளராக சிவ்தாஸ் மீனா நியமனம்!*. தி இந்து தமிழ் நாளிதழ். 29 சூன் 2023. .
**மோசம் சாகி சந்தை (Moazsam Jahi Market)** என்பது இந்தியாவின் தெலங்காணாவின் ஐதராபாத்தில் உள்ள ஒரு வரலாற்றுச் சிறப்புமிக்க சந்தையாகும். இருபதாம் நூற்றாண்டில் கட்டப்பட்ட இது, ஜாம் பாக், பேகம் பஜார் மற்றும் தொடர்வண்டி சாலையின் குறுக்கு வழியில் அமைந்துள்ளது.

வரலாறு
------

1933-1935 காலகட்டத்தில், ஐதராபாத் நிசாம் ஓசுமான் அலி கானின் ஆட்சியின் போது இந்த சந்தை கட்டப்பட்டது. இது 1912 ஆம் ஆண்டு ஐதராபாத்து நகரின் வளர்ச்சிக்காக நிசாமால் நிறுவப்பட்ட நகர மேம்பாட்டு வாரியத்தால் உருவாக்கப்பட்டு செயல்படுத்தப்பட்டது. நகர்ப்புற புதுப்பித்தலின் ஒரு பகுதியாக வாரியத்தால் மேற்கொள்ளப்பட்ட பல திட்டங்களில் இதுவும் ஒன்றாகும்.  ஒசுமான் அலி கானின் இரண்டாவது மகனும் நகர மேம்பாட்டு வாரியத்தின் தலைவருமான இளவரசர் <a href="./மோசம்\_சா" rel="mw:WikiLink">மோசம் சாவின்</a> பெயரால் இந்த சந்தை அழைக்கப்பட்டது.  ஐதராபாத்து தொடர் வண்டி நிலையத்திற்கும் ஆங்கிலேயர்களின் குடியிருப்புக்கும் இடைப்பட்ட பகுதியில் வணிக இடத்தை வழங்குவதே சந்தையின் நோக்கமாக இருந்தது.  அந்த நேரத்தில், ஐதராபாத்தின் முதன்மை சந்தையான மிர் ஆலம் மண்டி நகரின் அதிக நெரிசல் மிகுந்த பகுதியில் அமைந்திருந்தது.  எனவே அதனை மாற்றும் நோக்கத்தோடு இச்சந்தை நி?றுவப்பட்டது.

இந்தக் கட்டிடம் ஒரு பழச் சந்தையாக செயல்படும் நோக்கத்தில் இருந்தது. ஆனால் நடைமுறையில் பல்வேறு வகையான பிறப் பொருட்களையும் விற்பனை செய்தது. 1980 களில், கட்டிடத்தின் பழச் சந்தை கொத்தப்பேட்டை பழச் சந்தைக்கு மாற்றப்பட்டது.

நவீன யுகம்
----------

இந்த சந்தையில் கபூர் மற்றும் பிலால் என்பவர்களின் பிரபலமான ஐஸ்கிரீம் கடை உள்ளது. இவை கையால் செய்யப்பட்ட ஐஸ்கிரீம்களுக்கு பெயர் பெற்றவை. மோசம் சாகி சந்தையுடன் இணைக்கப்பட்டிருந்த ஜம்பாக் பூ சந்தை 2009 இல் குடிமல்காபூருக்குமாற்றப்பட்டது.

கட்டிடக்கலை
-----------

கட்டிடம் கிரானைட் கற்களால் ஆனது. இது வளைவுகளையும் மையக் குவிமாடத்தையும் கொண்டுள்ளது. சந்தையின் கட்டிடக்கலையானது "நவீன" அல்லது "ஓசுமானியக்" கட்டிடக்கலைக்கு ஒரு எடுத்துக்காட்டு ஆகும். இது நகர மேம்பாட்டு வாரியத்தின் நகர்ப்புற புதுப்பித்தல் திட்டத்தின் ஒரு பகுதியாக உருவாக்கப்பட்டது. இந்தக் கட்டிடக்கலை பாணியானது மதச்சார்பின்மையைத் தெரிவிக்கும் நோக்கத்துடன் இருந்தது. மேலும் காகதியா, குதுப் சாகி, முகலாய மற்றும் ஆசப் சாகி வடிவங்களிலிருந்து பெறப்பட்டது.

இதனையும் காண்க
--------------

* இளவரசர் மோசம் ஜா

மேற்கோள்கள்
-----------

1. 1 2  Naik, Anuradha S. (2018-05-01), "Back into the future: The city improvement board of Hyderabad", *Cities’ Identity Through Architecture and Arts*, London: Routledge, pp. 221–228, doi:10.1201/9781315166551-21, ISBN 978-1-315-16655-1 `{{citation}}`: Missing or empty `|url=` (help)
2. 1 2  Sohoni. *Taming the Oriental bazaar : architecture of the market-halls of colonial India.*. பக். 22–23. பன்னாட்டுத் தரப்புத்தக எண்:978-1-000-78917-1. .
3. ↑  Beverley, Eric Lewis (2013-09-01). "Urbanist Expansions: Planner-Technocrats, Patrimonial Ethics and State Development in Hyderabad". *South Asia: Journal of South Asian Studies* **36** (3): 388–389. doi:10.1080/00856401.2013.821050. பன்னாட்டுத் தர தொடர் எண்:0085-6401. .
**பென்சீன்டையசோனியம்குளோரைடு** *(Benzenediazonium chloride)* என்பது [C6H5N2]Cl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பென்சீன் ஈரசோனியம் குளோரைடு என்ற பெயராலும் இச்சேர்மம் அழைக்கப்படுகிறது. ஈரசோனியம் நேர்மின் அயனியும் குளோரைடு எதிர்மின் அயனியும் இணைந்து பென்சீன்டையசோனியம்குளோரைடு உப்பு உருவாகிறது. நிறமற்ற திண்மமாகக் காணப்படும் இவ்வுப்பு தண்ணீர் உள்ளிட்ட முனைவுக் கரைப்பான்களில் கரைகிறது. அரைல் ஈரசோனியம் சேர்மங்களுக்கு இவ்வுப்பே தாய் உறுப்பினராகக் கருதப்படுகிறது. இவ்வுப்பு நிலைத்தன்மை அற்ற காரணத்தால் அரைல் ஈரசோனியம் சேர்மங்கள் கரிம வேதியியலில் பரவலாகப் பயன்படுத்தப்படுகின்றன. வர்த்தகரீதியாக பென்சீன்டையசோனியம்குளோரைடு விற்கப்படுவதில்லை என்றாலும் தேவையின் அடிப்படையில் தயாரித்துக் கொள்ளப்படுகிறது.

தயாரிப்பு
---------

அனிலினை ஈரசோனியமாக்கல் வினைக்கு உட்படுத்தி பென்சீன்டையசோனியம்குளோரைடு உருவாக்கப்படுகிறது. அனிலினுடன் வினைபுரிவதற்குத் தேவையான நைட்ரசு அமிலம் தளத்தில் உருவாக்கப்பட்டு வினை நிகழவேண்டும்.

C6H5NH2 + HNO2 + HCl → [C6H5N2]Cl + 2 H2O
வினையின்போது ஈரசோனியம் உப்பு சிதைவடைதலை குறைக்க தாழ்வெப்பநிலை பராமரிக்கப்படுகிறது. 
நைட்ரைட்டு எசுத்தர்களை HCl முன்னிலையில் அனிலினுடன் சேர்த்து வினைபடுத்தினாலும் ஈரசோனியம் குளோரைடு தயாரிக்க இயலும். ஆல்ககால்களுடன் நைட்ரசு அமிலம் சேர்ப்பதால் நைட்ரைடு எசுத்தர்கள் உருவாகின்றன 

C5H11ONO + HCl + C6H5NH2 → [C6H5N2]Cl + C5H11OH + H2O.

வேதிப்பண்புகள்
--------------

ஈரசோனியக் குழுவை (N2) பல்வேறு எதிர்மின் அயனிக் குழுக்களால் இடப்பெயர்ச்சி செய்ய இயலும். இதன் விளைவாக பதிலீடு செய்யப்பட்ட பீனைல் வழிப்பொருட்கள் உருவாகின்றன. 

C6H5N2+ + Nu− → C6H5Nu + N2
சிகீமான் வினை, சான்டுமேயர் வினை, கோம்பெர்க்-பாச்மான் வினை போன்ற பெயர்வினைகளால் இம்மாற்றங்கள் நிகழ்கின்றன. ஆலைடு, SH−, CO2H−, OH− போன்ற குழுக்கள் N2 குழுவை இடப்பெயர்ச்சி செய்யப் பயன்படுத்தப்படுகின்றன. ஈரசோனியப்பிணைப்பு வினைகள் சாயத் தொழிற்சாலைகளில் குறிப்பிடத்தக்க பயன்பாட்டைக் கொண்டுள்ளன.

முன்பாதுகாப்பு
--------------

பென்சீன்டையசோனியம்குளோரைடு வெடிக்கும் இயல்புடையது ஆகும்.

மேற்கோள்கள்
-----------

1. ↑  March, J. (1992). *Advanced Organic Chemistry* (4th ). New York: J. Wiley and Sons. பன்னாட்டுத் தரப்புத்தக எண்:0-471-60180-2.
2. ↑  Flood, D. T. (1933). "Fluorobenzene". *Organic Syntheses* **13**: 46. . ; *Collective Volume*, vol. 2, p. 295 The procedure described the tetrafluoroborate salt of phenyldiazonium.
3. ↑  Jain, S. K. (2009). *Conceptual Chemistry for class XII*. New Delhi: S. Chand & Company. பக். 1179–1183. பன்னாட்டுத் தரப்புத்தக எண்:81-219-1623-2.
4. ↑  Nesmajanow, A. N. (1932). "β-Naphthylmercuric chloride". *Organic Syntheses* **12**: 54. . ; *Collective Volume*, vol. 2, p. 432
*இக்கட்டுரை கலிலியோ கலிலீயின் த்தையாரைப் பற்றியதாகும். கலிலியோவின் மகனைப் பற்றி அறிய, காண்க வின்செஞ்சோ காம்பா.*
*Della musica antica et della moderna*, 1581
**வின்செஞ்சோ கலிலீ (Vincenzo Galilei)** (1520 - 2 ஜூலை 1591) ஓர் இத்தாலிய யாழ் வல்லுனரும் பாடலாசிரியரும் இசைக் கோட்பாட்டாளரும் ஆவார். இவர் புகழ்மிகு அறிவியலாளரான கலிலியோ கலிலீயின் தந்தையார் ஆவார் of the lute virtuoso and composer Michelagnolo Galilei. இவர் பிந்தைய மறுமலர்ச்சிக் கால இசை வாழ்க்கையில் முதன்மையான ஆளுமையாவார். இவர் இசையில் பெரும்புரட்சி செய்தவர். பரோக் இசையூழியை தொடங்கி வைத்தவர்.

வின்செஞ்சோ உரப்பு, நாண் இழுப்பு உறவில் நேரிலா சமன்பாட்டை இசை வரலாற்ரிலேயே முதன்முதலாக விவரித்து விளக்கியவர் ஆவார். இது பித்தகோரிய மரபின் விரிவாக்கம் ஆகும். மேலும் அம்மரபைக் கடந்து முன்னேறியதுமாகும். இவர் தன் மகனைத் தனி நுண்ணிலைக் கணிதமுரையில் இருந்துச் செய்முறைத் தடத்தை நோக்கிச் செல்லவும் அதன் முடிவுகளைக் கணிதவியல் விவரிப்பால் விளக்கவும் வழிப்படுத்தியவராக பல அறிஞர்கள் கருதுகின்றனர். இது குறிப்பாக இயற்பியலிலும் பொதுவாக இயற்கை அறிவியலிலும் ஏற்பட்ட புதிய திருப்பம் ஆகும்.

வாழ்க்கை
--------

இவர் தசுக்கனியில் உள்ள சாந்தா மரியா அமாந்தேயில் 1520 இல் பிறந்தார். இவர் இளமை முதலே யாழ் ஆராய்ச்சியில் ஈடுபட்டுள்ளார். 1562ஆம் ஆண்டுக்கு முன் இவர் பிசா நகருக்கு இடம்பெயர்ந்துள்ளார். அங்கு ஒரு கனவான் (பிரபுக்) குடும்பத்தில் திருமணம் செய்துள்ளார். 1564 இல் எழுவரில் அல்லது அறுவரில் ஒருவராக கலிலியோ பிறந்துள்ளார் ; இவரது அடுத்த மகனாக 1575 இல் மைக்கிளனோலோ கலிலீ பிறந்துள்ளார்.இவரும் சிறந்த யாழிசை வல்லுனரும் பாடலாசிரியரும் ஆவார்.

குறிப்புகள்
-----------

1. ↑  Cohen, H. F. (1984). *Quantifying Music: The Science of Music at*. Springer. பக். 78–84. பன்னாட்டுத் தரப்புத்தக எண்:90-277-1637-4.
2. ↑  *brunelleschi.imss.fi.it* website  [Retrieved 2011-12-02] copyrighted to *museogalileo.it*(Museo Galileo)
3. ↑  Fabris, D. © Copyright 1988 - 2011 - Astronomical Society of the Pacific
*aspbooks.org* website article  citing Vincenzo Viviani [Retrieved 2011-12-02] originally located at *adsabs.harvard.edu* website

மேற்கோள்கள்
-----------

* Claude Palisca: "Vincenzo Galilei", Grove Music Online, ed. L. Macy (Accessed March 7, 2007), (subscription access)பரணிடப்பட்டது 2008-05-16 at the வந்தவழி இயந்திரம்
* Article *Vincenzo Galilei*, in *The New Grove Dictionary of Music and Musicians*, ed. Stanley Sadie. 20 vol. London, Macmillan Publishers Ltd. 1980. ISBN 1-56159-174-2 [Retrieved 2004-05-27]
* [*see also*: galileo.rice.edu Retrieved 2011-12-01]
* Gustave Reese, *Music in the Renaissance*. New York, W.W. Norton & Co. 1954. ISBN 0-393-09530-4
* *The Concise Edition of Baker's Biographical Dictionary of Musicians*, 8th ed. Revised by Nicolas Slonimsky. New York, Schirmer Books, 1993. ISBN 0-02-872416-X [Retrieved 2004-05-27]

வெளி இணைப்புகள்
---------------

* வார்ப்புரு:IMSLP
* 

* Free scores by வின்செஞ்சோ கலிலீ in the Choral Public Domain Library (ChoralWiki)
* Free scores at the Mutopia Project

Books by Vincenzo Galilei
* *Dialogo di Vincentio Galilei ... della musica antica, et della moderna* (published by Giorgio Marescotti, 1581)
* *Fronimo Dialogo*
**தேனாண்டாள் முரளி** அல்லது **நா. இராமசாமி** என்பது தமிழ்த் திரைப்படத் தயாரிப்பாளர் மற்றும் தமிழ்த் திரைப்படத் தயாரிப்பாளர்கள் சங்கத் தலைவராவார். இவர் தமிழ்த் தயாரிப்பாளர் ராம நாராயணனின் மகனாவார். ஸ்ரீ தேனாண்டாள் பிலிம்ஸ் நிறுவனத்தின் தற்போதைய தலைமைச் செயல் அதிகாரியான ஹேமா ருக்குமணி இவரது மனைவியாவார்.

திரைத்துறை
----------

இவரது தந்தை மறைவிற்குப் பிறகு ஸ்ரீ தேனாண்டாள் பிலிம்ஸ் நிறுவனத்தின் மூலம் 2010 முதல் பல்வேறு திரைப்படங்களைத் தயாரித்தும் விநியோகித்தும் வருகிறார். *அரண்மனை (திரைப்படம்)* (2014), *காஞ்சனா 2* (2015), *டிமான்ட்டி காலனி (திரைப்படம்)* (2015) மற்றும் *மாயா (திரைப்படம்)* (2015) போன்ற திகில் படங்களை வெளியிட்டுக் கவனம் பெற்றார். இவர் 2020 ஆம் ஆண்டு நடைபெற்ற தமிழ்த் திரைப்படத் தயாரிப்பாளர் சங்கத் தேர்தலில் தலைவர் பதவிக்கு போட்டியிட்டுத் தலைவரானார். அதன் பின்னர் மூன்றாண்டுகள் கழித்து 2023 இல் நடைபெற்ற இரண்டாம் தேர்தலிலும் வெற்றி பெற்று தலைவராக உள்ளார்.

வழக்கு
------

பேட்ட திரைப்படத்தின் வெளிநாட்டு பதிப்புரிமை தருவதாகக் கூறி 15 கோடி மேசடி செய்ததாக இவர் மீது சென்னை மத்திய குற்றப்பிரிவு போலீசார் வழக்குப்பதிவு செய்துள்ளனர்.

மேற்கோள்கள்
-----------

1. 1 2  "தமிழ் திரைப்படத் தயாரிப்பாளர் சங்கத் தேர்தலில் மீண்டும் வெற்றி.. யார் இந்த முரளி? அவருடைய மகனா இவர்?". ஒன் இந்தியா.. பார்த்த நாள்: 21 November 2023.
2. ↑  ""நினைச்சதுல 30 பெர்சன்ட் நடந்தாலே அது ஹிட்!"". விகடன்.. பார்த்த நாள்: 21 November 2023.
3. ↑  "பேட்ட படத்தில் 15 கோடி மோசடி... தயாரிப்பாளர் சங்கத் தலைவர் முரளி ராமசாமி மீது வழக்கு". நியூஸ்18 தமிழ்.. பார்த்த நாள்: 21 November 2023.
**திரிபுவன விசயதுங்கதேவி** அல்லது **திரிபுவனோத்துங்கதேவி செயவிஷ்ணுவர்த்தனி** எனும் முடிக்குரிய பெயரைக் கொண்ட, **டியா கிதர்யா** என்பவள் மயபாகித்தின் மூன்றாவது சக்கரவர்த்தினியும் சாவக நாட்டு மகாராணியும் ஆவாள். 1328இலிருந்து 1350 வரை மஜபாகித்தை ஆண்டதுடன், அப்பேரரசின் விரிவுக்கும் பெரும் பங்காற்றினாள்.

வாழ்க்கை
--------

மஜபாகித்தின் முதல் மன்னனான ராடென் விஜயனுக்கு காயத்திரி ராஜபத்தினியிடம் பிறந்த இவள், அப்பேரரசின் நான்காவது சக்கரவர்த்தியான ஹயாம் வுரூக்கின் தாயும் ஆவாள். **ஹகுரிபன் சீமாட்டி** ("Bhre Kahuripan") என்ற செல்லப்பெயரால் குறிப்பிடப்பட்ட இவள், மயபாகித்தையும் அதற்கு முந்திய சிங்கசாரி அரசையும் ஆண்ட இராயச வம்சத்தைச் சேர்ந்தவள்.

ஆட்சி
-----

"நகரகிரேதாகமம்" எனும் சாவக நூலொன்றில், 1328இல், செயநகரன் கொல்லப்பட்ட பின், தன் தாய் காயத்திரியின் ஆணைக்கேற்ப, திரிபுவனா 1329இல் ஆட்சிக்கு வந்ததாககச் சொல்லப்படுகின்றது. 1350இல் தான் இறக்கும் வரை மயபாகித்தை ஆண்டிருக்கிறாள் திரிபுவனா. தன் மைத்துனன் ஆதித்தியவர்மனின் துணையுடன், அவள் போர்க்களத்துக்குப் படைநடத்திச் சென்றதையும், பெடுகு, பெயாங் முதலான அரசுகளை எதிர்த்து, மயபாகித் பேரரசை விரிவாக்கம் செய்ததையும், பாலியைத் தன் ஆட்சியின் கீழ் கொணர்ந்ததையும் நகரகிரேதாகமம் விவரிக்கின்றது.

அடிக்குறிப்புகள்
----------------

1. ↑  Georges Coedès (1968). *The Indianized states of Southeast Asia*. University of Hawaii Press. பன்னாட்டுத் தரப்புத்தக எண்:9780824803681. .

உசாத்துணைகள்
------------

* Bullough, Nigel (1995). *Historic East Java: Remains in Stone*. Adline Communications.
* Pringle, Robert (2004). *Bali: Indonesia's Hindu Realm; A short history of*. Short History of Asia Series. Allen & Unwin. பன்னாட்டுத் தரப்புத்தக எண்:1-86508-863-3.

|
|  |
| முன்னர்**செயநகரன்** | **மயபாகித் பேரரசு**1328–1350 | பின்னர்**ஹயாம் வுரூக்** |
**பிரீதம் தாசு (Pritam Das) இந்தியாவைச் சேர்ந்த ஒரு துடுப்பாட்ட விளையாட்டு வீரராவார்.** (பிறப்பு: அக்டோபர் 16, 1988 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார். உள்நாட்டுத் துடுப்பாட்டப் போட்டிகளில் அசாம் மாநில அணிக்காக விளையாடி வருகிறார். 

தாசு ஒரு வலது கை நடுத்தர பந்து வீச்சாளர் ஆவார், அசாமின் சில்சாரில் இவர் பிறந்தார். 2007 ஆம் ஆண்டு சனவரி மாதத்தில் ஒடிசாவுக்கு எதிரான 2006-07 இரஞ்சிக் கோப்பை போட்டியின் போது இவர் முதல் தரப் போட்டிகளில் அறிமுகமானார். முதல் இன்னிங்சில் 65 ரன்களுக்கு 5 விக்கெட்டுகளை வீழ்த்தினார். 

அடுத்த மாதம், ஒரிசாவுக்கு எதிரான விச்சய் அசாரே கோப்பை போட்டியில் பட்டியல் ஏ அணியில் தாசு அறிமுகமானார். ஏப்ரல் 2007 ஆம் ஆண்டு ஏப்ரல் மாதத்தில் மாநிலங்களுக்கு இடையேயான இருபது20 போட்டியில் அசாம் அணிக்காக தோன்றினார். அவர் இப்போது செயல்படாத இருபது 20 கூட்டமைப்பு அணியில் இராயல் பெங்கால் டைகர்சு அணியையும் பிரதிநிதித்துவப்படுத்தினார். இந்தியாவின் உள்நாட்டு 50 ஓவர் போட்டியான 2012-13 விச்சய் அசாரே கோப்பையில் இவர் அதிக விக்கெட்டுகளை வீழ்த்தினார். 

2019-20 ஆம் ஆண்டிலும், ஒன்பது ஆட்டங்களில் நடைபெற்ற விச்சய் அசாரே கோப்பை போட்டியில் இருபத்தி மூன்று விக்கட்டுகளை வீழ்த்தி முன்னணி விக்கெட் எடுத்தவர்  என்ற சிறப்பைப் பெற்றார்.

மேற்கோள்கள்
-----------

1. ↑  "Pritam Das". ESPNcricinfo.. பார்த்த நாள்: 15 January 2021.
2. ↑  "Odisha v Assam 2006-07". ESPNcricinfo.. பார்த்த நாள்: 7 October 2019.
3. ↑  "Vijay Hazare Trophy, 2019/20: Most wickets". ESPNcricinfo.. பார்த்த நாள்: 25 October 2019.

புற இணைப்புகள்
--------------

* ESPNcricinfo இல் பிரீதம் தாசு
* கிரிக்கெட் காப்பகத்தில் பிரீதம் தாசு
**மைக், தலையில்லாத கோழி** (ஏப்ரல் 1945 – மார்ச்சு 1947), என்பது **அதிசய மைக்**, ஒரு Wyandotte வகை கோழியாகும். இது தலை துண்டிக்கப்பட்டபின்னரும் 18 மாதங்கள் உயிர் வாழ்ந்தது. இதன் உரிமையாளர் இந்த அதிசயத்தை நிரூபிக்க உத்தாக் பல்கலைக்கழகத்திற்கு எடுத்துச் சென்றார்.

தலை துண்டிப்பு
--------------

செப்டம்பர் 10, 1945, அன்று லில்யாட் ஒல்சன் என்ற விவசாயியின் வீட்டிற்கு அவரது மாமியார் வந்திருந்தார். இரவு உணவுக்காக அவரது மனைவி அவரை தோட்டத்துக்கு அனுப்பி ஒரு கோழியைப் பிடித்து வரச்சொன்னார். ஒல்சன் 5 1/2 மாத மைக் என்னும் சேவலைப் பிடித்து கோடாரியால் வெட்டினார். வெட்டும்போது பெரும்பாலான மூளைச்செல்கள் செயலிழந்தன. ஆனால் கழுத்து சிரை சேதமடையவில்லை.

கழுத்தை வெட்டிய பின்னரும் மைக் நின்றுகொண்டே இருந்தது. அதனால் நடக்க முடிந்தது. உணவைத் தேடியது. கூவியது.

மைக் சாகாததால் அதைப் பாராமரிக்க ஒல்சன் முடிவெடுத்தார். தண்ணீருடன் பாலையும், சிறு சிறு உணவு தானியங்களையும் கொடுத்தார்.

புகழ்
-----

மைக்கின் புகழ் நாடெங்கும் பரவியது. ஒல்சன் பல இடங்களுக்கு காட்சிக்கு மைக்கை கூட்டிச் சென்றார். புகழ்பெற்ற "டைம்" மற்றும் "லைப்" பத்திரிக்கைகளுக்காக படம்பிடிக்கப்பட்டார்.

மைக்கை பார்க்க 25 சென்ட் வசூக்கப்பட்டது. அதன் மூலம் மாதம் 4500 (மே, 2015ல் 47,500)அமெரிக்க டாலர்களை சம்பாதித்தார் ஒல்சன். சேவலின் மதிப்பு 10,000 டாலர்கள் என மதிப்பிடப்பட்டது.

இறப்பு
------

மார்ச்சு, 1947ல் ஒல்சன் ஃபீனிக்சில் உள்ள ஒரு நெடுஞ்சாலை உணவகத்தில் தங்கியிருந்தார். மைக்கிற்கு உணவு கொடுக்கும் சாதகங்களை அவர் காட்சிக்கூடத்தில் மறந்துவிட்டிருந்தார். உணவு கொடுக்கமுடியாததால் மைக் இறந்தது.

பிரேத பரிசோதனை
--------------

கழுத்து சிரை பாதிப்படையவில்லை என்பது கண்டுபிடிக்கப்பட்டது. மூளையில் இருந்த ஒரு கட்டி இரத்தப்போக்கை தடுத்திருந்தது. பெரும்பகுதி மூளையுடன் இருந்தது. அடிப்படை வேலைகளைச் செய்ய உதவும் மூளைப்பகுதி பாதிப்படையவில்லை.

குறிப்புகள்
-----------

1. ↑  "Mike's Story". Mike the Headless Chicken. 2007.. பார்த்த நாள்: 2012-05-28.
2. 1 2 3 4 5  Lloyd, John; Mitchinson, John (2006). *The Book of General Ignorance*. Faber and Faber. பன்னாட்டுத் தரப்புத்தக எண்:0-571-23368-6. .
3. ↑  "The Rooster". Time Inc.. 1945-10-29 இம் மூலத்தில் இருந்து 2009-01-31 அன்று. பரணிடப்பட்டது... பார்த்த நாள்: 2008-11-13.

மேற்கோள்கள்
-----------

* Amy Reiter (1999). "Mike the Headless Chicken more popular than Clinton". *Salon*.. பார்த்த நாள்: 2008-03-08.
* Charles Furneaux, executive producer; Gregory Diefenbach, producer; Mark Lewis, producer.*The Natural History of the Chicken*[Video].PBS Home Video.Retrieved on 2013-10-11. பரணிடப்பட்டது 2014-07-01 at the வந்தவழி இயந்திரம்
* Silverman, Steve (2001). *Einstein's Refrigerator: And Other Stories from the Flip Side of History*. Kansas City, Missouri: Andrews McMeel Publishing. பன்னாட்டுத் தரப்புத்தக எண்:0-7407-1419-8. .

வெளி இணைப்புகள்
---------------

* Mike the Headless Chicken.org
* Mike the Headless Chicken பரணிடப்பட்டது 2009-01-05 at the வந்தவழி இயந்திரம்
* Mike the Headless Chicken பரணிடப்பட்டது 2012-07-02 at the வந்தவழி இயந்திரம்
* Mike the Headless Chicken
**கான்** (Khan *(Surname) என்பது மங்கோலிய மற்றும் துருக்கிய ஆட்சியாளர்களின் குடும்பப்பெயர் ஆகும். இது ஆப்கானிஸ்தான், பாகிஸ்தான், இந்தியா, வங்காளதேசம் மற்றும் ஈரானின் சில பகுதிகளை ஆட்சி செய்த இசுலாமிய ஆட்சியாளர்களின் பொதுவான குடும்பப் பெயராக இருந்தது.*

வரலாறு
------

இது ஒரு படைத்தலைவர் அல்லது அரச குடும்ப ஆண்களைக் குறிக்கும் *கான்* என்ற மங்கோலிய வரலாற்றுப் பெயரிலிருந்து பெறப்பட்டது. இது பண்டைய காலங்களில் நடு ஆசியா மற்றும் கிழக்கு யுரேசியாவின் நாடோடி கால்நடைகளை மேய்க்கும் பெடோயின் பழங்குடியினரிடையே ஒரு குடும்பப்பெயராக உருவானது. பின்னர் மத்திய காலங்களில் கிழக்கு ஆசியாவின் மங்கோலியாப் பகுதிகளிலும், கிழக்கு ஐரோப்பாவின் துருக்கிய வம்சங்களிலும் பிரபலமடைந்தது.

படைத் தலைவர்கள் மற்றும் அரசர்களுக்கான குடும்பப் பெயராக *கான்* என்பதை முதன்முதலில் பயன்படுத்தியது ஆதி-மங்கோலிய சமூகங்கள் ஆகும்.
பின்னர் துருக்கி மற்றும் நடு ஆசியா ஆட்சியாளர்கள் பரவலாகப் பயன்படுத்தினர்.[2] [3]

பரவல்
-----

*கான்* என்ற குடும்பப்பெயர் துருக்கிய மற்றும் மங்கோலிய வம்சாவளி மக்களிடையே காணப்படுகிறது. இருப்பினும், தெற்காசிய முஸ்லிம்களிடையே இது மிகவும் பரவலாக காணப்படுகிறது. இந்தியாவின் காஷ்மீர் மற்றும் வங்காளப் பிரதேசத்தைப் பூர்வீகமாகக் கொண்ட இந்துக்களால் *கான்* எனும் பட்டப்பெயர் குடும்பப் பெயராகவும் பயன்படுத்தப்படுகிறது.

மேற்கோள்கள்
-----------

1. ↑  Foundation, Encyclopaedia Iranica. "Khan" (in en-US). .
2. ↑  Khan entry in *Hobson-Jobson: the Anglo-Indian dictionary*
3. ↑  As cited in *The Baburnama*, 2002, W.M. Thackston p273.
4. ↑  "Krum | Bulgar khan | Britannica". Encyclopedia Britannica. .
5. ↑  Anwar, Tarique; Bhat, Rajesh (February 23, 2008). "Kashmiryat in Kashmiri surnames" (in en-IN). Two Circles இம் மூலத்தில் இருந்து February 26, 2008 அன்று. பரணிடப்பட்டது... "Ever heard a Hindu by the surname Peer, Wali or **Khan**? Or imagine a Muslim carrying his last name as Rishi or Pandit…… Sounds incredible but it is a common feature in Kashmir, where unlike in other parts of the country, Muslims and Hindus have been sharing the same surnames since ages."
**எஸ். கே. பத்மாதேவி** (1924 - 19 செப்டம்பர் 2019)  என்பவர் கன்னடம் மற்றும் தமிழ் திரைப்படத் துறையில் பணியாற்றிய ஒரு இந்திய நடிகை ஆவார்.

1930 ஆம் ஆண்டு கன்னட நாடகத்துறையில் நுழைந்த பத்மாதேவி 1960 ஆம் ஆண்டு வரை மேடைகளில் சுறுசுறுப்பாக இயங்கினார். பின்னர் இவர் அகில இந்திய வானொலியில் இணைந்து இரண்டு தசாப்தங்கள் பங்களிதார். 

கலைவாணியின் "பக்த சுதாமா" நிகழ்ச்சியில் கலந்துகொண்டார். "பக்த சுதாமா"வில் இவர் பாடிய "யதுகுலநந்தனனே" பாடல் அப்போது பிரபலமானது.

தனிப்பட்ட வாழ்க்கை
------------------

இவர் நாடக கலைஞரான பத்மநாப ராவை மணந்தார்.

திரைப்படவியல்
-------------

* சதி சுலோச்சனா (1934)
* பக்த துருவா (1934)
* சம்சார நௌகா (1936)
* கங்காவதர் (1942)
* மால்குடி டேஸ் (டிவி தொடர்) (1987)

விருது
------

2016 ஆம் ஆண்டில் , கர்நாடக சலனசித்ரா அகாதமியால் நிறுவப்பட்ட ஆர். நாகேந்திர ராவ் விருது இவருக்கு வழங்கப்பட்டது.

குறிப்புகள்
-----------

வெளி இணைப்புகள்
---------------



1. ↑  Veteran Kannada actress SK Padmadevi passes away at 95
2. ↑  ‘The play was a peg for music’
3. ↑  Veteran actor Padmadevi honoured
**ஜீவராஜ் ஆல்வா** (*Jeevaraj Alva*) (1947-2001) ஒரு இந்திய அரசியல்வாதி மற்றும் கர்நாடக அரசாங்கத்தில் அமைச்சராக இருந்தவர் ஆவார்.

தொழில்
------

ஆல்வா கர்நாடக அரசில் அமைச்சராகவும், ஐக்கிய ஜனதா தளத்தின் துணைத் தலைவராகவும் இருந்தார்.

ஜீவராஜ் ஆல்வா செயின்ட் ஜான்ஸ் மருத்துவக் கல்லூரியில் பயிற்சி பெற்ற மருத்துவர் ஆவார். கல்லூரியில் அவர் ஜேபி இயக்கத்தின் போது மாணவர் தலைவராக ஆனார். இது மருத்துவராகப் பயிற்சி செய்வதை எதிர்த்து முடிவெடுக்க வழிவகுத்தது. இராமகிருஷ்ண ஹெக்டேவின் நெருங்கிய கூட்டாளிகளில் ஒருவர். (1988-90) காலத்தில் ஜனதா கட்சியின் மாநிலப் பொதுச் செயலாளராக ஆனார். 1994 கர்நாடக சட்டமன்றத் தேர்தலுக்கு முன்பு பாரதிய ஜனதா கட்சியில் சேர்ந்தார். பின்னர் இவர் 1999- ஆம் ஆண்டில் லோக் சக்தியின் மாநில பிரிவு தலைவராகவும் இருந்தார்

தனிப்பட்ட வாழ்க்கை
------------------

ஆல்வா கர்நாடகாவின் கடலோர கனரா பகுதியைச் சேர்ந்த துளு மொழி பேசும் பன்ட் சமூகத்தைச் சேர்ந்த நடுத்தர வர்க்கக் குடும்பத்தில் பிறந்தார். இவரது தந்தை, கே. நாகப்பா ஆல்வாவும் ஒரு அரசியல்வாதி மற்றும் அவர் ஒரு காலத்தில் காங்கிரஸ் கட்சியின் மாநில பிரிவுக்கு தலைமை தாங்கினார்.

ஆல்வா பாரம்பரிய நடனக் கலைஞரான நந்தினி ஆல்வாவை (நீ சேத்) மணந்தார். பெங்குளூரில் தீவிர பாஜக தலைவராக இருக்கும் ஆதித்யா (பி. 1989) என்ற மகனும், பிரியங்கா (பி. 1983) என்ற மகளும் உள்ளனர். 29 அக்டோபர் 2010 அன்று, பிரியங்கா இந்தி திரைப்பட நடிகர் விவேக் ஓபராயை மணந்தார். தம்பதியருக்கு விவான் (பிறப்பு 6 பிப்ரவரி 2013) என்ற மகனும், அமேயா (பிறப்பு 21 ஏப்ரல் 2015) என்ற மகளும் உள்ளனர்.

ஆல்வா 12 பிப்ரவரி 2001 அன்று பெங்களூரு மணிபால் மருத்துவமனையில் இறந்தார். இறப்பின் போது இவருக்கு 53 வயது ஆகும். இவர் இறந்த போது இவரது மனைவி மற்றும் 12 மற்றும் 18 வயதுடைய இரண்டு இளம் குழந்தைகள் இருந்தனர்.

மேற்கோள்கள்
-----------

1. ↑  Riti, M D. "The Rediff Special/Jeevaraj Alva". *Rediff.com*. .
2. ↑  "Jeevaraj Alva". *தி டைம்ஸ் ஆஃப் இந்தியா*. 14 February 2001.. பார்த்த நாள்: 12 October 2010.
3. ↑  "Jeevaraj Alva is dead". *தி இந்து*. 13 February 2001.. பார்த்த நாள்: 12 October 2010.
4. ↑  Raj Chengappa (September 15, 1988). "Karnataka's new CM S.R. Bommai inherits a troubled legacy". *India Today* (in ஆங்கிலம்). Retrieved 2021-08-17.
**கார நீராற்பகுத்தல்** *(Alkaline hydrolysis)* என்பது பொதுவாக கரிம வேதியியலில் அணுக்கருகவர் பதிலீட்டு வினை வகையைக் குறிக்கும். இவ்வகை வினைகளில் ஐதராக்சைடு அயனி தாக்குகின்ற மின்னணு மிகுபொருளாகச் செயல்படுகிறது.

உதாரணம்
-------

எசுத்தர்கள் மற்றும் அமைடுகளின் கார நீராற்பகுத்தல் வினையில், மின்னணு மிகுபொருளான ஐதராக்சைடு அயனி அணுக்கருகவர் அசைல் பதிலீட்டு வினையின் போது கார்பனைல் கார்பனைத் தாக்குகிறது. ஓரிடத்தான் அடையாளங் காணும் சோதனைகள், இவ்வினையின் வினைவழி முறைக்கு வலு சேர்க்கின்றன. உதாரணமாக, எத்தில் புரொப்பியோனேட்டுடன் ஓர் ஆக்சிசன்–18 எனப்பெயரிடப்பட்ட ஈதாக்சி குழுவைச் சேர்த்து சோடியம் ஐதராக்சைடுடன் சூடுபடுத்தினால் உருவாகும் சோடியம் புரொப்பியோனேட்டில் ஆக்சிசன்–18 முற்றிலுமாக இருப்பதில்லை. ஆனால் வினையில் உருவாகும் எத்தனாலில் அது காணப்படுகிறது.

Reacting isotopically labeled ethyl propionate with sodium hydroxide proves the proposed mechanism for nucleophilic acyl substitution.

பயன்கள்
-------

சாக்கடைநீர் தூய்மையாக்கிகள் இம்முறையைப் பயன்படுத்திக் கொள்கின்றன. குழாய்களில் காணப்படும் மாசுப் பொருட்களை இம்முறையில் அவை கரைக்கின்றன.

மேற்கோள்கள்
-----------

1. ↑  McMurry, John (1996). *Organic Chemistry* (4th ). Pacific Grove, CA: Brooks/Cole Publishing Company. பக். 820–821. பன்னாட்டுத் தரப்புத்தக எண்:0534238327. .
**கூத்தபிரான்** (பிறப்பு 00 ஆகஸ்ட் 1932 - இறப்பு: 23 டிசம்பர் 2014) தமிழகத்தைச் சேர்ந்த நாடகக் கலைஞரும், வானொலிக் கலைஞரும் ஆவார். அவரது இயற் பெயர் நாகப்பட்டினம் விட்டல் ஐயர் நடராஜன் என்பதாகும். சிதம்பரத்தில் பிறந்தபடியால் அவரது மனைவி லலிதாவின் சிபாரிசுவின்படி கூத்தபிரான் என்ற புனைபெயரை வைத்துக்கொண்டார்

நாடகத்துறை பங்களிப்புகள்
------------------------

இவர் 6500 முறை மேடை நாடகங்களில் நடித்தவர். மேடை நாடகங்களுக்குரிய கதைகளையும் வடிவமைத்தவர்.

நூலாசிரியராக
------------

குழந்தைகளுக்காக 20க்கும் மேற்பட்ட நூல்களையும், புதினங்களையும், நாடகங்களையும் எழுதினார்.

வானொலித்துறை பங்களிப்புகள்
--------------------------

அகில இந்திய வானொலியின் சென்னை நிலையத்தில் ஒரு அறிவிப்பாளராக 1960 ஆம் ஆண்டு சேர்ந்த கூத்தபிரான், சிறிது காலத்திற்குப்பின் குழந்தைகளுக்கான நிகழ்ச்சித் தயாரிப்பில் உதவியாளராக பணியாற்றினார். அப்போது ஆர். ஐயாசாமி என்பவர் *ரேடியோ அண்ணா*வாக இருந்தார். ஐயாசாமிக்கு அடுத்ததாக பொறுப்பேற்ற கூத்தபிரான், ஏறத்தாழ 30 ஆண்டு காலத்திற்கு *வானொலி அண்ணா*வாக 'சிறுவர் சோலை' நிகழ்ச்சியினை நடத்தினார்.

துடுப்பாட்டங்களின் தமிழ் நேர்முக வர்ணனையாளர்களில் குறிப்பிடத்தக்கவராக கூத்தபிரான் சென்னை அகில இந்திய வானொலியில் பணியாற்றினார்.

இறப்பு
------

கூத்தபிரான் 2014 டிசம்பர் 23 செவ்வாய்க்கிழமை ஹைதராபாத்தில் காலமானார்.

மேற்கோள்கள்
-----------

1. 1 2 3 4 5  "‘Vanoli Anna’, voice that made waves on AIR, fades". thehindu.com. December 24, 2014.. பார்த்த நாள்: 12 October 2016.
2. ↑  வானொலி அண்ணா கூத்தபிரான் காலமானார்
**மார்க்கண்டேயா** 1935 ஆம் ஆண்டு வெளிவந்த தமிழ்த் திரைப்படமாகும். முருகதாசா, கே. ராம்நாத் இயக்கத்தில் வெளிவந்த இத்திரைப்படத்தில் வி. என். சுந்தரம், சி. எஸ். குழந்தைவேலு பாகவதர் மற்றும் பலரும் நடித்துள்ளனர்.

திரைக்கதை
---------

என்றும் 16-வயதாக இருக்க சிவபெருமானால் வரமளிக்கப்பட்ட மார்க்கண்டேயர் என்னும் சிறுவனின் புராணக் கதையே இதன் திரைக்கதை ஆகும்.

நடிகர்கள்
---------

பின்னாளில் பிரபல பின்னணிப் பாடகராக விளங்கிய வி. என். சுந்தரம் மார்க்கண்டேயராக நடித்தார். அவரது பெயர் *மாஸ்டர்* வி. என். சுந்தரம் எனக் காண்பிக்கப்பட்டது. குழந்தைவேலு பாகவதர் மார்க்கண்டேயரின் தந்தை மிருகண்டு முனிவராகவும் கண்ணாபாய் தாயாகவும் நடித்தனர். கண்ணாபாய் நன்கு பாடக்கூடியவராக இருந்ததால் அவர் *லேடி பாகவதர்* என அழைக்கப்பட்டார். கே. பி. ஸ்ரீநிவாசன் நாரதராக நடித்தார். எஸ். என். கண்ணமணி ஒரு நாடோடிப் பெண்ணாக பாடி, ஆடி நடித்திருந்தார்.

தென்னிந்திய திருத்தலங்கள்
-------------------------

இத்திரைப்படத்தில் தென்னிந்திய திருத்தலங்களான சிதம்பரம், திருவண்ணாமலை, காஞ்சிபுரம், திருக்கடையூர் ஆகிய இடங்களிலுள்ள திருக்கோவில்கள் சிறப்பாக கே. ராம்நாத்தினால் படம்பிடிக்கப்பட்டுக் காண்பிக்கப்பட்டன.

உசாத்துணைகள்
------------

1. ↑  "Remembering Ramnoth". *தி இந்து*. 3 நவம்பர் 2006 இம் மூலத்தில் இருந்து 28 ஏப்ரல் 2016 அன்று. பரணிடப்பட்டது... பார்த்த நாள்: 17 அக்டோபர் 2015.
2. 1 2 3  "Markandeya 1935". *தி இந்து*. 16 ஜூன் 2012 இம் மூலத்தில் இருந்து 2013-02-04 அன்று. பரணிடப்பட்டது... பார்த்த நாள்: 8 டிசம்பர் 2016.
**ஆபாவாணன்** (*Aabavanan*) தமிழ்த் திரைப்பட தயாரிப்பாளராவார். கதையாசிரியர், வசன எழுத்தாளர், பாடலாசிரியர், பாடகர் எனப் பன்முகங்களில் இயங்கினார். குமாரபாளையத்திற்கு அருகிலுள்ள தேவூர் என்ற ஊரில் பிறந்தார். இவரின் தந்தை ஆறுமுகம், தாயார் பாவாயி என்பவர்களாவர். இயற்பெயர் மதிவாணன். தந்தை தாய் ஆகியோரின் முதல் எழுத்துக்களை எடுத்து ஆபாவாணன் என தன் பெயரை மாற்றிக்கொண்டார்.

திரை வாழ்க்கை
-------------

திரைப்படக்கல்லூரியில் பயின்ற இவர் எடுத்த முதல் படம் ஊமை விழிகள். இதுவே திரைப்படக் கல்லூரி மாணவர்கள் எடுத்த முதல் படமுமாகும். உழவன் மகன், செந்தூரப்பூவே, தாய் நாடு, இணைந்த கைகள், காவியத் தலைவன், முற்றுகை, கருப்பு ரோஜா முதலான படங்களை தயாரித்திருக்கிறார். மனோஜ்-கியான் என்ற இரட்டையரை (இசையமைப்பாளர்களை) ஊமை விழிகள் படம் மூலம் தமிழுக்கு அறிமுகம் செய்தார்.

திரைப்பட விபரம்
---------------

### பங்காற்றிய திரைப்படங்கள்

### இதர பணிகள்

**கங்கா-யமுனா-சரஸ்வதி** என்ற நெடுந்தொடரை தொலைக்காட்சிக்காக எடுத்தார். இது ராஜ் தொலைக்காட்சியில் வந்தது.

துணுக்குகள்
-----------

ராம்கி, அருண் பாண்டியன் ஆகியோர் இவருடன் திரைப்படக் கல்லூரியில் படித்தவர்கள். இவர்கள் நடிப்புத்துறையிலும், இவர் இயக்குனர் துறையிலும் பயின்றார்கள்.

**ஊமை விழிகள்**  படத்தில் "தோல்வி நிலையென நினைத்தால்" , "குடுகுடுத்த கிழவனுக்கு கல்யாண பேச்சு" ஆகிய பாடல்களையும் **தம்பி அர்ஜூனா** படத்தில் புலிகள் கொஞ்சம் பதுங்கும்போது என்ற பாடலையும் **இரண்டு பேர்** படத்தில் வரான் வரான் பூச்சாண்டி ரயிலு வண்டியிலே என்ற பாடலை எழுதி பாடியுள்ளார்.

தமிழ் திரையுலகுக்கு டி. டி. எசு என்னும் ஒலி வடிவத்தை தனது கருப்பு ரோஜா படம் மூலம் முதன் முதலாக அறிமுகப்படுத்தினார்.

மேற்கோள்கள்
-----------

1. ↑  "Find Tamil Movie Oomai Vizhigal". jointscene.com இம் மூலத்தில் இருந்து 2 January 2012 அன்று. பரணிடப்பட்டது... பார்த்த நாள்: 2011-11-28.
2. ↑  "Filmography of oomai vizhigal". cinesouth.com இம் மூலத்தில் இருந்து 9 December 2012 அன்று. பரணிடப்பட்டது... பார்த்த நாள்: 2011-11-28.
3. ↑  S. R. Ashok Kumar (2003-03-19). "'Set' to make waves ?". *தி இந்து* இம் மூலத்தில் இருந்து 2004-05-30 அன்று. பரணிடப்பட்டது... பார்த்த நாள்: 2012-01-13.
4. ↑  "Oomai Vizhigal Songs".. பார்த்த நாள்: 2011-11-28.

புற இணைப்புகள்
--------------

* ஆஸ்திரேலியத் தமிழ் ஒலிபரப்பு கூட்டுத்தாபனத்திற்கு ஆபாவாணன் பேட்டி
* நரேசு வலைப்பதிவு
**உலொரல்லா மார்கரெட் சோன்சு** *(Lorella Margaret Jones)* (பிப்ரவரி 22, 1943 - பிப்ரவரி 9, 1995) என்பவர் இயற்பியல் பேராசிரியராகவும், இல்லினாய்சு பல்கலைக் கழகத்தில் உள்ள அர்பனா பரப்புரை முகாமில் கணினி சார்ந்த கல்வி ஆய்வகத்தின் (CERL) இயக்குனராகவும் இருந்தார். இயற்பியலுக்கான கணினிகளைப் பயன்படுத்துவதில் அவர் மிகவும் ஆர்வமாக இருந்தார், மேலும் இயற்பியலில் பெண்களின் பங்களிப்புக்கு காரணமாக இருந்தார். இவர் "இயற்பியலில் பெண்களின் அறிதிறப் பங்களிப்பு" எனும் தலைப்பில்  *அறிவியல் மகளிர்ராவணத்தைச் சரிசெய்தல்*(1999) எனும் நூலில் இயற்பியலில் பெண்கள் பங்கேற்பை ஊக்குவிப்பதற்காக ஒரு கட்டுரை எழுதியுள்ளார்.

மேற்கோள்கள்
-----------

1. ↑  Kass-Simon, G. (1999). *Women of Science: Righting the Record* ([Nachdr] ). Bloomington, Ind.: Indiana Univ. Press. பக். 387. பன்னாட்டுத் தரப்புத்தக எண்:978-0-253-20813-2.

வெளி இணைப்புகள்
---------------

* Scientific publications of Lorella Jones on INSPIRE-HEP

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* United States
* நெதர்லாந்து

 |
**கல்வி தொலைக்காட்சி** (Education TV) என்பது தமிழக அரசின் பள்ளிக்கல்வித்துறையால் கல்வி சார்ந்த நிகழ்ச்சிகளுக்காக தொடங்கப்பட்டுள்ள ஒரு அலைவரிசை ஆகும். இத்தொலைக்காட்சியின் நிகழ்ச்சிகள் 2019 ஆம் ஆண்டு ஆகத்து 26 ஆம் நாள் முதல் ஒளிபரப்பப்படுகிறது. கல்வி தொலைக்காட்சியின் நிகழ்ச்சிகள் தொடங்கும் விழாவானது சென்னை, கோட்டூர்புரத்தில் உள்ள அண்ணா நூற்றாண்டு நூலகத்தில் நடைபெற்றது. விழாவில் முதலமைச்சர் பழனிச்சாமி, துணை முதலமைச்சர் ஓ. பன்னீர்செல்வம், பள்ளிக்கல்வித்துறை அமைச்சர் செங்கோட்டையன், அமைச்சர்கள், சட்டமன்ற உறுப்பினர்கள், கல்வித்துறை அலுவலர்கள் கலந்து கொண்டனர்.

இத்தொலைக்காட்சியின் நிகழ்ச்சிகளை அரசு கம்பிவழித் தொலைக்காட்சியில் 200 எண் கொண்ட அலைவரிசையில் காணலாம் எனத் தெரிவிக்கப்பட்டுள்ளது. இத்தொலைக்காட்சியில் பள்ளி மாணவர்களுக்கான கல்வி தொடர்பான நிகழ்ச்சிகள், வேலைவாய்ப்பு மற்றும் சுய தொழில் கற்றல் தொடர்பான நிகழ்ச்சிகள் ஒளிபரப்பப்பட உள்ளதாக தெரிவிக்கப்பட்டுள்ளது. கல்வியாளர்களின் கலந்துரையாடல்கள், நுழைவுத் தேர்வு குறித்த விளக்கங்கள் புதிய முறையில் கற்பிக்கும் ஆசிரியர்களின் நேர்காணல், கல்வி உதவித்தொகைகளுக்கு விண்ணப்பிக்கும் முறை, மாணவர்களின் புதிய கண்டு பிடிப்புகள், பாட வல்லுனர்கள் நடத்தும் சிறப்பு வகுப்புகள், விளையாட்டுப் போட்டிகள் போன்றவை கல்வி தொலைக்காட்சியில் ஒளிபரப்ப திட்டமிடப்பட்டுள்ள மேலும் சில நிகழ்ச்சிகள் ஆகும்.

மேற்கோள்கள்
-----------

1. ↑  ""கல்வி தொலைக்காட்சி" - இன்று தொடக்கம்". தந்தி தொலைக்காட்சி. 26 ஆகத்து 2019.. பார்த்த நாள்: 28 ஆகத்து 2019.
2. ↑  "அரசு கேபிளில் 200வது அலைவரிசையில் கல்வி தொலைக்காட்சி - முதல்வர் பழனிசாமி". இந்தியன் எக்ஸ்பிரஸ் தமிழ். 25 ஆகத்து 2019.. பார்த்த நாள்: 28 ஆகத்து 2019. 
[*தொடர்பிழந்த இணைப்பு*]
3. ↑  "தமிழக அரசு சார்பில் பள்ளி மாணவர்களுக்கு கல்வி தொலைக்காட்சி- முதலமைச்சர் தொடங்கி வைத்தார்". மாலைமலர். 26 ஆகத்து 2019.. பார்த்த நாள்: 28 ஆகத்து 2019.

வெளியிணைப்புகள்
---------------

* கல்வி தொலைக்காட்சி வலைத்தளம்
**அச்சீசு அகமது கான்** (*Aziz Ahmed Khan*) இந்தியாவைச் சேர்ந்த ஓர் அரசியல்வாதியாவார். அசாம் சட்டமன்றத்தில் உறுப்பினராக இருந்தார். 1978 ஆம் ஆண்டில் இவர் பிறந்தார். 2016 ஆம் ஆண்டில் நடைபெற்ற சட்டமன்றத் தேர்தலில் இவர் அசாம் சட்டமன்றத்தின் கரீம்கஞ்சு தெற்கு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். அசாம் மாநில அரசியலில் இவர் அகில இந்திய ஐக்கிய சனநாயக முன்னணி கட்சியின் அரசியல்வாதியாகச் செயல்பட்டார். 2021 ஆம் ஆண்டு சட்டமன்றத் தேர்தலுக்கு முன்பு, இவர் அகில இந்திய ஐக்கிய சனநாயக முன்னணி கட்சியிலிருந்து விலகி அசாம் கண பரிசத்து கட்சியில் சேர்ந்தார். ஆனால் தேர்தலில் சித்தேக் அகமதுவிடம் தோல்வியடைந்தார்.

வாழ்க்கைக் குறிப்பு
-------------------

அச்சீசு அகமது கான் 1978 ஆம் ஆண்டில் அசாம் மாநிலத்தின் கரீம்கஞ்சில் உள்ள பாரம்பாசாவில் ஒரு வங்காள முசுலீம் குடும்பத்தில் பிறந்தார். இவரது தந்தையார் பெயர் மோசிர் உதின் அகமது கான் என்பதாகும். His father is Mozir Uddin Ahmed Khan.

மேற்கோள்கள்
-----------

1. ↑  "MEMBERS OF 14th ASSAM LEGISLATIVE ASSEMBLY".. பார்த்த நாள்: 6 August 2019.
2. ↑  "Aziz Ahmed Khan". .
3. ↑  "Aziz Ahmed Khan". .
**சுத்தலா அனுமந்து** (Suddala Hanmanthu) 1900 களின் நடுப்பகுதியில் பணியாற்றிய ஓர் குறிப்பிடத்தக்க இந்தியக் கவிஞர் ஆவார். மாபூமி திரைப்படத்தில் இடம் பெற்ற *பல்லேடூரி பிள்ளகடா... பசுலகசே மொனகாடா...* என்ற பாடல் மூலம் புகழ் பெற்றார்.

ஆரம்ப கால வாழ்க்கை
------------------

சுத்தலா அனுமந்து, இந்தியாவின் ஆந்திரப் பிரதேசத்தின் மோத்கூர் மண்டலத்தில் உள்ள பலடுகு கிராமத்தில் பிறந்தார். பின்னர், தெலுங்காணாவின், யாதாத்ரி புவனகிரி மாவட்டத்தில் உள்ள குண்டலா மண்டலத்திலுள்ள சுத்தலா கிராமத்திற்கு குடிபெயர்ந்தார்.

தொழில்
------

நிலப்பிரபுக்கள் மற்றும் ஐதராபாத் நிசாமின் அடக்குமுறை ஆட்சிக்கு எதிராக பொதுவுடைமைவாதிகள் தலைமையிலான விவசாயிகள் போராட்டத்தில் பங்கேற்க தெலுங்கானா மக்களை சுத்தலா அனுமந்துவின் கவிதை தூண்டியது. இவரது சமகாலத்தைச் சேர்ந்த குர்ரம் யாதகிரி ரெட்டி, ஒரு பிரபலமான பொதுவுடைமைத் தலைவர். அவர் நிசாமின் அடக்குமுறை ஆட்சிக்கு எதிரக போராடி வந்தார். 

இந்தப் போராட்டம் இந்திய வரலாற்றில் தெலுங்கானா மக்களின் ஆயுதப் போராட்டம் என்று அழைக்கப்பட்டது. இவரது கருப்பொருள்கள் *வெட்டிச் சாகிரி* எனப்படும் கொத்தடிமைத் தொழிலில் இருந்து விடுதலை, ஜனநாயகம், சமத்துவம் மற்றும் பொதுவுடைமை என்பதாகும்.

இவரது தெலுங்கு நாட்டுப்புற பாடல், *பல்லேடூரி பில்லகடா*, இவரது பிராந்திய மக்களை அணிதிரட்டியது. இது மாபூமி (1980) திரைப்படத்திலும் சேர்க்கப்பட்டது. நாகார்ஜுனா நடித்த *ராஜண்ணா* திரைப்படம் சுத்தலா அனுமந்துவின் வாழ்க்கையை மையமாக வைத்து எடுக்கப்பட்டது.

தனிப்பட்ட வாழ்க்கை
------------------

சுத்தலா அனுமந்து ஜனகம்மாள் என்பவரை மணந்தார். இவர்களது மகன் சுத்தலா அசோக் தேஜா ஒரு சமகால பாடலாசிரியர் ஆவார். தேஜா, தனது தெலுங்கு பாடல்களுக்காக புகழ் பெற்றார். மற்றும் 2003 ஆம் ஆண்டில் சிறந்த பாடலுக்கான தேசிய திரைப்பட விருதைப் பெற்றுள்ளார்.. பிரபல தெலுங்கு நடிகர் உத்தேஜ் இவரது மகளின் மகனாவார் (பேரன்).

மேற்கோள்கள்
-----------

1. ↑  "The Hindu : Andhra Pradesh / Vijayawada News : Suddala promises more haunting melodies" இம் மூலத்தில் இருந்து 2 October 2009 அன்று. பரணிடப்பட்டது.. .
2. ↑  "The Hindu : Arts / Cinema : A slice of history" இம் மூலத்தில் இருந்து 26 October 2012 அன்று. பரணிடப்பட்டது.. .
3. ↑  "Suddala promises more haunting melodies - ANDHRA PRADESH". *The Hindu*. 2004-09-27 இம் மூலத்தில் இருந்து 2004-10-14 அன்று. பரணிடப்பட்டது.. .
4. ↑  "Maa bhoomi songs download | maa bhoomi 1979. - Naa Songs & Ringtones" (in en-US). .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| மற்றவை | 
* Europeana

 |
பதினாறு பதங்களைக் கொண்ட மகாபீடபதம்
இந்தியச் சிற்ப மரபில் **மகாபீடபதம்** என்பது, 32 வகைகளாகச் சொல்லப்படும் தள அமைப்புக்களில் ஒன்று. இது ஒவ்வொரு பக்கமும் நான்காகப் பிரிக்கப்பட்டு மொத்தம் பதினாறு (4 x 4) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய நான்கு பதங்களும் பிரம்மாவுக்கு உரியவை. மீதியுள்ள பன்னிரண்டு பதங்கள் ஒவ்வொன்றும் இரண்டிரண்டு தேவர்களுக்கு உரியவையாகப் பிரிக்கப்பட்டுள்ளது. பிரமனுக்கு உரிய பகுதியின் எல்லைகளுக்கு வெளியே உட்புறச் சுற்றாக எட்டுத் தேவர்களுக்கு உரிய பகுதிகள் உள்ளன. வெளிப்புறச் சுற்றில் 16 தேவர்களுக்கான பகுதிகள் உள்ளன. உட்சுற்றில் வடகிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய இடங்கள் உள்ளன. வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விததன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்கள் காணப்படுகின்றன.

குறிப்புகள்
-----------

1. ↑  Acharya, Prasanna Kumar. 2010. பக். 26.

உசாத்துணைகள்
------------

* Acharya, Prasanna Kumar. *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* பவுன்துரை, இராசு. *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.

இவற்றையும் பார்க்கவும்
----------------------

* சிற்பநூல்களில் நிலப்பிரிவு வகைகள்
**மிகை எண்ணிக்கையிலான வேர்கள்** (*Supernumerary root*) என்பது இருக்க வேண்டியதைவிட விட அதிக எண்ணிக்கையில் பற்களில் வேர்கள் காணப்படும் நிலையினைக் குறிப்பதாகும். பொதுவான இந்த பிரச்சனை கீழ் தாடையெலும்பில் காணப்படும். கோரை, முன்கடைவாய்கள் மற்றும் கடைவாய்ப்பற்கள், குறிப்பாக மூன்றாவது கடைவாய்ப்பற்களில் காணப்படும். மேல் தாடையெலும்பில் முதல் முன் கடைவாய்பற்கள் தவிர, கோரை பற்களில் காணப்படும் மிக எண்ணிகையிலான வேர்கள் காணப்படும். பெரும்பாலான முன் கடைவாய் பற்கள் ஒரே ஒரு வேரைக் கொண்டிருக்கும். மேல்தாடை எலும்பில் முதல் முன்கடைவாய் பற்கள் மற்றும் மண்டிபுலர் மோலர்கள் பொதுவாக இரண்டு வேர்களைக் கொண்டிருக்கும். பின் கடைவாய் பற்கள் பொதுவாக மூன்று வேர்களைக் கொண்டிருக்கும். இந்த பற்களில் ஏதேனும் ஒரு கூடுதல் வேர் காணப்பட்டால், அதி எண்ணிக்கையிலான வேர் நிலை என்று விவரிக்கப்படுகிறது. இந்நிலை பல்லுட்புறச் சிகிச்சையின் போதும் பற்கள் குறித்த துல்லியமான தகவல்கள் தேவைப்படும்போது முக்கியமானதாகக் கருதப்படுகிறது.

மேற்கோள்கள்
-----------

1. ↑  Ahmed, HMA (2012). "Accessory roots in maxillary molar teeth: a review and endodontic considerations". *Australian Dental Journal* **57** (2): 123-31; quiz 248. doi:10.1111/j.1834-7819.2012.01678.x. பப்மெட்:22624750.. பார்த்த நாள்: 30 June 2020.

வெளி இணைப்புகள்
---------------

வார்ப்புரு:Developmental tooth disease
**சன் பார்மா** அல்லது **சன் ஃபார்மாசிட்டிகல்ஸ் தொழிற்சாலைகள் நிறுவனம்** (Sun Pharma, Sun Pharmaceuticals Industries Limited, முபச: 524715
, தேபச: SUNPHARMA
), மும்பையைத் தலைமையிடமாகக் கொண்ட ஒரு பன்னாட்டு மருந்து நிறுவனமாகும். 1983 ஆம் ஆண்டு திலீப் சங்வியால் குஜராத் மாநிலத்திலுள்ள வாபி நகரில் துவங்கப்பட்டது. மும்பையை தலைமையிடமாகக் கொண்ட அந்நிறுவனம் தற்போது இதயவியல், நரம்பியல், இரையகக் குடயலியவியல் மற்றும் நீரிழிவு நோய்சர்க்கரை நோய்க்கான மருந்துகளை தயாரித்து வருகிறது. 2014 ஆம் ஆண்டு மற்றொரு மருந்து தயாரிக்கும் நிறுவனமான ரான்பாக்ஸியை வாங்கியது. இதனால் இந்நிறுவனம் நாட்டிலேயே மிகப்பெரிய மருந்துகள் உற்பத்தி செய்யும் நிறுவனமாக திகழ்கிறது. 

இந்நிறுவனத்தின் முக்கியமான சந்தைகள் இந்தியா மற்றும் அமெரிக்கா ஆகும். இந்நிறுவனத்தின் தற்போதைய மொத்த விற்பனை சுமார் $12 பில்லியன் ஆகும், இது 2015ன் இறுதியில் $20 பில்லியனை எட்டும் என்று அறிக்கைகள் கூறுகின்றன. சுமார் 26 தொழிற்சாலைகளில் மருந்துகள் தயாரிக்கப்படுகின்றன். இந்நிறுவனம் 1994 ஆம் ஆண்டு பங்குச்சந்தையில் பட்டியிலடப்பட்டது. தற்போது மிகவும் லாபகரமாக விளங்கும் மருந்து நிறுவனங்களில் இதுவும் ஒன்றாகும். இஸ்ரேல் மகோவ் இந்நிறுவனத்தின் தற்போதைய தலைவர் ஆவார். 

இந்நிறுவனத்தின் வளர்ச்சிக்கு மற்ற மருந்து தயாரிக்கும் நிறுவனங்களை விலைக்கு வாங்கி, அதன் மருந்துகளை சன் பார்மா பெயரில் விற்பது உதவி புரிந்தது. சன் ஃபார்மா 1996 ஆம் ஆண்டு க்னோல் ஃபார்மஸிட்டிகல்ஸ் மற்றும் எம்.ஜே ஃபார்மஸிட்டிகல்ஸை கைப்பற்றியது. கரகோ ஃபார்மஸிடிகல்ஸை கைப்பற்றியதன் மூலமாக அமெரிக்க மருந்து சந்தையில் நுழைந்தது. மேலும் சன் ஃபார்மா பல்வேறு மருந்து நிறுவனங்களோடு கூட்டு முயற்சியில் ஈடுபட்டுள்ளது. 2010 ஆம் ஆண்டு டாரோ ஃபார்மஸிட்டிகல்ஸ் நிறுவனத்தில் சுமார் 67% பங்குகளை வாங்கியது.

2012 ஆம் ஆண்டு டுசா ஃபார்மஸிட்டிகல்ஸ் என்ற அமெரிக்க மருந்து தயாரிக்கும் நிறுவனத்தை வாங்கியது. 2014 ஆம் ஆண்டு ஏப்ரல் மாதம் ரான்பாக்சி லேபாரட்டரிஸ் நிறுவனத்தைக் கைப்பற்ற போவதாக அறிவித்தது. சுமார் $4 பில்லியன் மதிப்புள்ள ரான்பாக்ஸியை சன் ஃபார்மா பங்குகள் வாயிலாக விலைக்கு வாங்கியது. இந்த பங்கு பரிவர்த்தனைக்குப் பிறகு அமெரிக்காவில் இயங்கும் மிகப்பெரிய இந்திய மருந்து நிறுவனமாக அறிவிக்கப்பட்டது சன் ஃபார்மா. உலகிலேயே 5 ஆவது மிகப்பெரிய ஜெனரிக் மருந்துகள் தயாரிக்கும் நிறுவனமாக திகழ்கிறது இந்நிறுவனம்.

மேற்கோள்கள்
-----------

1. 1 2 3 4 5  "காப்பகப்படுத்தப்பட்ட நகல்" இம் மூலத்தில் இருந்து 2015-03-16 அன்று. பரணிடப்பட்டது.. .
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2017-10-02 அன்று. பரணிடப்பட்டது.. .
3. ↑  "SUN PHARMACEUTICAL INDUS (SUNP:National Stock Exchange of India): Stock Quote & Company Profile - Businessweek". *Businessweek.com*.. பார்த்த நாள்: 2 July 2015.
4. ↑  "Crisil Ratings" இம் மூலத்தில் இருந்து 2015-09-23 அன்று. பரணிடப்பட்டது.. .
5. ↑  "காப்பகப்படுத்தப்பட்ட நகல்" இம் மூலத்தில் இருந்து 2002-06-09 அன்று. பரணிடப்பட்டது.. .
6. ↑  "Corporate Website: Acquisitions" இம் மூலத்தில் இருந்து 2011-08-10 அன்று. பரணிடப்பட்டது.. .

வெளியிணைப்புகள்
---------------

* அதிகாரப்பூர்வ இணையதளம்
**எம்டீ தரங்குறைப்பு வினை** (*Emde degradation*) என்பது நான்கிணைய அமோனியம் நேர் மின்னயனியை சோடியம் இரசக்கலவையுடன் சேர்ந்த மூவிணைய அமீனாக ஒடுக்கும் வினையாகும். இவ்வினையை எம்டீ-ஒடுக்க வினை என்றும் எம்டீ வினையென்றும் அழைப்பார்கள்

Emde-degradationEmde-degradation.

இக்கரிம வினையை முதன் முதலில் 1909 ஆம் ஆண்டு செருமானிய வேதியியலாளர் எர்மான் எம்டீ கண்டறிந்தார். பல ஆல்கலாய்டுகளின் கட்டமைப்புக்கு விளக்கமளிக்க இவ்வினை நீண்ட நாட்களாகப் பயன்படுத்தப்பட்டது. உதாரணம்: எபிடிரைன்.
இவற்றைத் தவிர இலித்தியம் அலுமினியம் ஐதரைடு போன்ற பல வினையொடுக்க முகவர்கள் வினையை தரங்குறைக்கின்றன.

மேற்கோள்கள்
-----------

1. ↑  Emde, Hermann (1909). "Spaltung quartärer Ammoniumsalze durch nascierenden Wasserstoff". *Ber. Dtsch. Chem. Ges.* **42**: 2590-2594. doi:10.1002/cber.190904202169.
2. ↑  Pötsch, W. (1989). *Lexikon bedeutender Chemiker*. VEB Bibliographisches Institut Leipzig. பன்னாட்டுத் தரப்புத்தக எண்:3817110553.
3. ↑  Smith, M. B.; March, J. (2001). *March's Advanced Organic Chemistry*. Wiley. பன்னாட்டுத் தரப்புத்தக எண்:0-471-58589-0. .
**கலகர சாய் இலட்சுமண இராவு** (*Kalagara Sai Lakshmana Rao*) இந்தியாவைச் சேர்ந்த ஓர் அரசியல்வாதியாவார். கே. எசு. இலட்சுமண இராவு என்ற பெயராலும் இவர் அறியப்படுகிறார். ஆந்திரப் பிரதேச சட்டமன்றக் குழுவின் உறுப்பினராக இருந்தார்.

தொழில்
------

2007 ஆம் ஆண்டு மார்ச்சு மாதம் வரை குண்டூரில் உள்ள இந்துக் கல்லூரியில் அரசியல் அறிவியல் விரிவுரையாளராகப் பணியாற்றினார். இயன் விஞ்ஞான வேதிகாவின் மாநில துணைத் தலைவராக உள்ளார். ஆசிரியர்களின் நலன்களைப் பாதுகாப்பதற்காக பல இயக்கங்களை வழிநடத்தும் ஐக்கிய ஆசிரியர் கூட்டமைப்பில் ஓர் உறுப்பினராக உள்ளார்.

2007 ஆம் ஆண்டு ஆந்திரப் பிரதேச சட்டப் பேரவைத் தேர்தலில் கிருசுணா-குண்டூர் ஆசிரியர் தொகுதியைப் பிரதிநிதித்துவப்படுத்தி போட்டியிட்டார். இரண்டாவது விருப்பு வாக்குகள் எண்ணப்பட்டதன் பின்னர் தேர்தலில் வெற்றி பெற்று முதல் தடவையாக சபைக்குள் நுழைந்தார். 5,670 வாக்குகளை இவர் பெற்றார். அடுத்த போட்டியாளர் 2,210 வாக்குகளைப் பெற்றார்.

2009 ஆம் ஆண்டு நடைபெற்ற தேர்தலில் 76 சதவீதத்திற்கும் அதிகமான விருப்பு வாக்குகளைப் பெற்று மீண்டும் தேர்ந்தெடுக்கப்பட்டார். பதிவான 10,211 வாக்குகளில் 7,625 வாக்குகள் இவருக்கு கிடைத்தன. அடுத்த போட்டியாளர் 1,928 வாக்குகளைப் பெற்றார்.

2015 ஆம் ஆண்டு மார்ச் 22 ஆம் தேதி அதே தொகுதியில் இவர் போட்டியிட்டார். ஆனால் தேர்தலில் தோல்வியடைந்தார். இவர் 5,383 வாக்குகளும் வெற்றி பெற்றவர் 7,146 வாக்குகளும் பெற்றனர்.

2019 ஆம் நடைபெற்ற தேர்தலில் அதே தொகுதியில் போட்டியிட்டு 68,120 வாக்குகள் பெற்று பெரும்பான்மையுடன் மீண்டும் தேர்ந்தெடுக்கப்பட்டார். 12 சுற்றுகள் எண்ணிக்கை முடிவில், பதிவான 1.49 லட்சம் வாக்குகளில் 80,670 வாக்குகளை இவர் பெற்றார்.

மேற்கோள்கள்
-----------

1. ↑  "Lakshmana Rao wins council poll" (in en-IN). *The Hindu*. 29 March 2019. .
2. ↑  "Lakshmana Rao is winner in teachers' constituency". *தி இந்து*. 26 March 2007 இம் மூலத்தில் இருந்து 4 November 2012 அன்று. பரணிடப்பட்டது.. .
3. ↑  "Lakshmana Rao wins hands down". *தி இந்து*. 10 February 2009 இம் மூலத்தில் இருந்து 15 February 2009 அன்று. பரணிடப்பட்டது.. .
4. ↑  "Rama Krishna wins from Guntur-Krishna teachers' constituency". *Business Standard*. 25 March 2015. .
**விருப்பாச்சி** (Viruppachi) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், ஒட்டன்சத்திரம் வட்டம், ஒட்டன்சத்திரம் ஊராட்சி ஒன்றியத்தில் இருக்கும் ஒரு கிராமம்(ஊர்). ஒட்டன்சத்திரம் வருவாய் வட்டத்தின் 17 வருவாய் (கிராம எண்:17)கிராமம் ஆகும். இங்கு தோட்டப் பயிர்களான முள்ளங்கி, பீட்ரூட்,பீன்ஸ்,மக்காசோளம் முட்டைக்கோஸ்,வெங்காயம், விளைகின்றன.

அமைவிடம்
--------

ஒட்டன்சத்திரத்திலிருந்து பழனி செல்லும் (எண்.209ல்) தேசிய நெடுஞ்சாலையில் ஒட்டன்சத்திரத்திலிருந்து சுமார் 9.5 கி.மீ.தூரத்தில் அமைந்து உள்ளது.கடல் மட்டத்திலிருந்து 531 மீட்டர் உயரத்தில் உள்ளது. இந்த கிராமத்திலிருந்து சுமார் 1.6 கி.மீ தூரத்தில் பரப்பலாறு அணை யிலிருந்து விழும் தலைக்குத்து அருவி அமைந்துள்ளது.

விருப்பாச்சி கோபால் நாயக்கர்
----------------------------

ஆங்கிலேயர்களை எதிர்த்து வீரப்போர் புரிந்த விருப்பாச்சி கோபால் நாயக்கர் பிறந்த ஊர்.அவர் ஆட்சிசெய்த விருப்பாச்சி பாளையமே தற்போது விருப்பாட்சி என உள்ளது.விடுதலை வீரர் விருப்பாச்சி கோபால் நாயக்கருக்கு மணி மண்டபத்தை தமிழக அரசு அமைத்து உள்ளது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி, விருப்பாட்சியில் 1579 குடியிருப்புகள் உள்ளது.இதில் 5897 பேர் வசிக்கின்றார்கள். பாலின விகிதம் 1039. எழுத்தறிவு பெற்றவர்கள் 3482 பேர். இதில் 2032 பேர் ஆண்கள்; 1450 பேர் பெண்கள். எழுத்தறிவு பெற்றுள்ளோர் சதவீதம் 65.96. ஆறு வயதுக்குட்பட்டோர் (618 பேர்)10.48 சதவீதம் ஆவர்.

அடிக்குறிப்பு
-------------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  "மாவட்ட ஆட்சியர் தொடர்பு விவரம்". தமிழ்நாடு அரசு.. பார்த்த நாள்: நவம்பர் 3, 2015.
4. ↑   பரணிடப்பட்டது 2012-08-21 at the வந்தவழி இயந்திரம்?
5. ↑  "Rural - Dindigul District;oddanchtram Taluk;Viruppachi Village 2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை" இம் மூலத்தில் இருந்து 2011-02-17 அன்று. பரணிடப்பட்டது.. .